**Ministru kabineta noteikumu projekts “Grozījumi Ministru kabineta 2016.gada 22.marta noteikumos Nr.162 “Noteikumi par kārtību, kādā Valsts ieņēmumu dienestam sniedzami ziņojumi par aizdomīgiem darījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016.gada 22.marta sēdes protokola Nr.14 6.§ “Noteikumu projekts “Noteikumi par kārtību, kādā Valsts ieņēmumu dienestam sniedzami ziņojumi par aizdomīgiem darījumiem”” 2.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 22.marta noteikumi Nr.162 „Noteikumi par kārtību, kādā Valsts ieņēmumu dienestam sniedzami ziņojumi par aizdomīgiem darījumiem”” (turpmāk – MK noteikumi Nr.162) tika veidoti, par pamatu izmantojot Ministru kabineta 2008.gada 22.decembra noteikumus Nr.1071 “Noteikumi par neparasta darījuma pazīmju sarakstu un kārtību, kādā sniedzami ziņojumi par neparastiem vai aizdomīgiem darījumiem” (turpmāk – MK noteikumi Nr.1071), kas nosaka kārtību, kādā tiek sniegta informācija par neparastiem un aizdomīgiem darījumiem Noziedzīgi iegūtu līdzekļu novēršanas dienestam (turpmāk – Kontroles dienests). Tādējādi, vienādojot informācijas sniegšanas kārtību Kontroles dienestam un Valsts ieņēmumu dienestam (turpmāk – VID), kredītiestādēm un pārējo maksājumu pakalpojumu sniedzējiem tika atvieglota un vienkāršota informācijas sniegšanas VID par aizdomīgiem darījumiem pienākuma izpilde.  Ņemot vērā, ka Kontroles dienests ir izstrādājis e-pakalpojumu “Informācijas sniegšana par neparastiem un aizdomīgiem finanšu darījumiem”, kas paredz iespēju Noziedzīgi iegūtu līdzekļu legalizācijas un terorisma finansēšanas novēršanas likuma (turpmāk – NILLTFNL) subjektiem ziņojumus iesniegt Kontroles dienestam ne tikai papīra formā vai elektroniski, bet arī tiešsaistes anketas formā vai XML (*Extensible Markup Language*) formātā, tiks veikti grozījumi MK noteikumos Nr.1071.  Šobrīd saskaņā ar MK noteikumiem Nr.162 kredītiestādēm un pārējo maksājumu pakalpojumu sniedzējiem informācija par aizdomīgiem darījumiem VID jāsniedz elektroniski, aizpildot ziņojumu, tādā pašā veidā, kā pašreiz NILLTFNL subjekti ziņo Kontroles dienestam atbilstoši MK noteikumiem Nr.1071.  Tādējādi nepieciešams kredītiestādēm un pārējo maksājumu pakalpojumu sniedzējiem noteikt jaunu informācijas par aizdomīgiem darījumiem nodokļu jomā apmaiņas ar VID tehnisko risinājumu, kas būs analogs NILLTFNL subjektu informācijas apmaiņai ar Kontroles dienestu.  Ministru kabineta noteikumu projekts “Grozījumi Ministru kabineta 2016.gada 22.marta noteikumos Nr.162 “Noteikumi par kārtību, kādā VID sniedzami ziņojumi par aizdomīgiem darījumiem”” (turpmāk – noteikumu projekts) paredz kredītiestādēm un pārējo maksājumu pakalpojumu sniedzējiem noteikt jaunu informācijas par aizdomīgiem darījumiem nodokļu jomā apmaiņas mehānismu ar VID.  Jaunais datu apmaiņas mehānisms paredzēs iespēju ziņojumus iesniegt, izmantojot Elektroniskās deklarēšanas sistēmu (turpmāk – EDS). Tādējādi būs iespēja ziņojumu aizpildīt tiešsaistes režīmā, izmantojot noteiktu formu, vai augšupielādē failu XML formātā atbilstoši VID mājas lapā publicētajai informācijai par XML shēmas struktūru un prasībām.  Rezultātā tiks nodrošināta operatīva un droša informācijas aprite.  Lai izveidotu risinājumu datu par aizdomīgiem darījumiem sniegšanai VID, izmantojot EDS, nepieciešams veikt risinājuma projektēšanas un izstrādes darbus, veikt izveidotā risinājuma testēšanu sadarbībā ar kredītiestādēm un maksājumu pakalpojumu sniedzējiem.  Ņemot vērā minēto, lai nodrošinātu kvalitatīva risinājuma izveidi un akcepttestēšanu, datu apmaiņu, izmantojot EDS, jāuzsāk līdz 2017.gada 31.decembrim, bet ne ātrāk kā 2017.gada 1.maijā.  Vienlaikus līdz 2017.gada 31.decembrim tiks nodrošināta iespēja turpināt sniegt ziņojumus pašreiz noteiktajā kārtībā, tādējādi paredzot kredītiestādēm un pārējo maksājumu pakalpojumu sniedzējiem pārejas laiku jaunā risinājuma informācijas apmaiņai ieviešanai.  Turklāt noteikumu projekts atbilstoši Ministru kabineta 2005.gada 28.jūnija noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko datu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” precizē pašreiz MK noteikumu Nr.162 pielikumā noteiktās veidlapas aizpildīšanas datu formātu. Pašreiz noteiktā konkrētā komersanta programmnodrošinājuma (Excel programma) vietā tiek noteikts atvērtā biroja XML (Office Open XML) datņu formāts, lai nepamatoti netiktu ierobežota kredītiestāžu un maksājumu pakalpojumu sniedzēju iespēja nodrošināt normatīvā akta izpilde. Jāatzīmē, ka Excel programmas ziņojuma veidlapas datņu formāts (XLSX) atbilst noteikumu projekta redakcijā ietvertajam atvērtā biroja XML (Office Open XML) datņu formātam. Vienlaikus tiek noteikta arī iespēja MK noteikumu Nr.162 pielikumā noteikto veidlapu aizpildīt atbilstoši Valsts ieņēmumu dienesta mājas lapā publicētai informācijai arī citā datņu formātā. Tādējādi arī turpmāk būs iespēja aizpildīt un iesniegt ziņojumu veidlapu XLS formātā. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests un Latvijas Komercbanku asociācija. |
| 4. | Cita informācija | Valsts ieņēmumu dienests sagatavos instrukciju, kurā tiks sniegti norādījumi ziņojumu iesniegšanai Valsts ieņēmumu dienestam tiešsaistes režīmā un XML datnes formātā, izmantojot EDS, tādējādi atvieglojot kredītiestādēm un maksājumu pakalpojumu iestādēm sniegt ziņojumu par aizdomīgiem darījumiem konkrētajā sistēmā.  Instrukcija tiks publicēta Valsts ieņēmumu dienesta mājas lapā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ieņēmumu dienests, kredītiestādes un maksājumu pakalpojumu sniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (tūkst. latu) | | |
| **2017.gads** | **2018.gads** | **2019.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta tehniskai īstenošanai Valsts ieņēmumu dienestam būs nepieciešami līdzekļi 61711 EUR apmērā, tajā skaitā 20673EUR izmaiņu veikšanai Valsts ieņēmumu dienesta Elektroniskās deklarēšanas sistēmā un 41038 EUR izmaiņu veikšanai Datu noliktavu sistēmā. Nepieciešamie līdzekļi izmaiņu veikšanai VID IS tiks nodrošināti no VID dotācijas budžetā piešķirtā finansējuma. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību akti | Jāveic grozījumi likuma “Par nodokļiem un nodevām”, dzēšot 22.2 panta sestajā daļā Ministru kabinetam doto pilnvarojumu par ziņojuma veidlapas apstiprināšanu, kā arī grozījumi MK noteikumos Nr.162, svītrojot 1.3.punktu.  Ņemot vērā, ka Kredītiestādei un maksājumu pakalpojumu sniedzējam tiek noteiktas tiesības ziņojumu aizpildīt saskaņā ar MK noteikumu Nr.162 pielikumā noteikto ziņojuma veidlapu, noformējot to atvērtā biroja XML (Office Open XML) datņu formātā vai atbilstoši Valsts ieņēmumu dienesta mājas lapā publicētai informācijai citā datņu formātā,un iesniegt Valsts ieņēmumu dienestam elektroniski līdz 2017.gada 31.decembrim, iepriekš minētie grozījumi jāveic līdz 2017.gada 31.decembrim. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta uzsākšanu ir ievietota Finanšu ministrijas mājas lapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Projekts saskaņots ar Latvijas Komercbanku asociāciju. |
| 3. | Sabiedrības līdzdalības rezultāti | Latvijas Komercbanku asociācija atbalsta projekta virzību. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina iesaistīto institūciju kompetenci un funkcijas. Netiks veidotas nedz jaunas institūcijas, nedz reorganizētas vai likvidētas esošās institūcijas. |
| 3. | Cita informācija | Nav |

*Anotācijas V sadaļa – projekts šo jomu neskar.*

Finanšu ministra vietā -

aizsardzības ministrs R. Bergmanis

11.07.2016 14:53

1298

Anete Gaiķe

Finanšu ministrijas Nodokļu administrēšanas un

grāmatvedības politikas departamenta

Nodokļu administrēšanas politikas nodaļas vecākā referente

Tālr. 67095682

[anete.gaike@fm.gov.lv](mailto:anete.gaike@fm.gov.lv)